Les activitats de Nadal de la Biblioteca Infantil comencen l’1 de desembre
2025-07-24

Comença desembre i, amb ell, les activitats d’animació lectora i de foment de la lectura de les Biblioteques Municipals de Burjassot. El dimecres dia 1, a les 18.00 hores, el punt de trobada serà la Biblioteca Infantil, espai en el qual tindrà lloc la primera activitat del mes de temàtica nadalenca.

Els menuts participants en l’activitat realitzaran una lectura en veu alta del conte “L’arbre de Nadal”, extret del lloc web “Etapa Infantil” i, a continuació, veuran un curt de Disney sota el títol “Històries que ens uneixen”. A continuació, i després del debat sobre la lectura i sobre el curt, en el qual el Nadal té molt protagonisme, començarà el taller. Un taller amb el qual, entre totes i tots els usuaris de la Biblioteca infantil, ambientaran i decoraran la Biblioteca Infantil per a viure el Nadal.

La següent activitat tindrà lloc el dijous 2 de desembre a les 19.00 hores, i serà presentació del llibre “Mare, conta’m un conte”, d’Adela Ruiz Sancho.